phoneee/thai-legal-corpus huggingface dataset:
ระเบียบองค์การบริหารส่วนตำบลประศุกระเบียบองค์การบริหารส่วนตำบลประศุกว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๔๙ อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลประศุกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลประศุกว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ให้นายกองค์การบริหารส่วนตำบลประศุกรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลประศุก มีอำนาจวินิจฉัยสั่งการตามที่เห็นสมควรข้อ ๔ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารองค์การบริหารส่วนตำบลประศุกซึ่งตั้งอยู่ที่สำนักงานปลัดองค์การบริหารส่วนตำบลที่ทำการองค์การบริหารส่วนตำบลประศุก เลขที่ ๔ หมู่ที่ ๓ อำเภออินทร์บุรีจังหวัดสิงห์บุรี หมายเลขโทรศัพท์ ๐ ๓๖๕๘ ๓๑๐๗ ในวันและเวลาราชการข้อ ๕ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๖ห้ามนำอาวุธเข้าไปในศูนย์ข้อมูลข่าวสารข้อ ๗ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙การใช้สถานที่ต้องเคารพสถานที่ไม่ส่งเสียงดังจนเป็นการรบกวนผู้อื่น และต้องรักษาความเป็นระเบียบเรียบร้อยข้อ ๑๐ประชาชนผู้ขอเข้าตรวจ ศึกษา ค้นคว้าต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑การตรวจ ค้นคว้า ศึกษาข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒เมื่อตรวจค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕การยืมหรือขอสำเนาข้อมูลข่าวสารใดต้องได้รับอนุญาตและเสียค่าธรรมเนียมตามที่องค์การบริหารส่วนตำบลประศุกกำหนดข้อ ๑๖ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้น ออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๑๘ ธันวาคม พ.ศ. ๒๕๔๙สมคิดคำวิจิตร์นายกองค์การบริหารส่วนตำบลประศุกโสรศ/ผู้จัดทำ๒๘มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๓๐ ง/หน้า ๘๒/๑๖ มีนาคม ๒๕๕๐
ประกาศของคณะปฏิวัติประกาศของคณะปฏิวัติฉบับที่ ๒[๑] ตามที่ได้มีประกาศของคณะปฏิวัติว่าคณะปฏิวัติซึ่งประกอบด้วย ทหารบก ทหารเรือ ทหารอากาศ ตำรวจ และพลเรือนได้ทำการยึดอำนาจปกครองประเทศไว้เรียบร้อยแล้วนั้นเพื่อความเรียบร้อยในการปกครองประเทศ คณะปฏิวัติจึงให้๑. รัฐธรรมนูญแห่งราชอาณาจักรไทย พุทธศักราช๒๕๑๙ สิ้นสุดลง๒. สภาปฏิรูปการปกครองแผ่นดินและคณะรัฐมนตรีสิ้นสุดลง พร้อมกับรัฐธรรมนูญ๓. องคมนตรีคงดำรงตำแหน่งและปฏิบัติหน้าที่อยู่ต่อไป๔ . ศาลทั้งหลายคงมีอำนาจดำเนินการพิจารณาและพิพากษาอรรถคดีตามบทกฎหมายและประกาศของคณะปฏิวัติ๕. คำสั่งของคณะปฏิรูปการปกครองแผ่นดินที่ประกาศใช้กฎอัยการศึกทั่วราชอาณาจักร ที่ประกาศใช้บังคับ ตั้งแต่วันที่ ๖ตุลาคม พุทธศักราช ๒๕๑๙ และคำสั่งที่เกี่ยวข้องกับการปฏิบัติเกี่ยวกับการดำเนินคดีให้ยังคงใช้บังคับต่อไป๖. มีกองบัญชาการคณะปฏิวัติ โดย พลเรือเอกสงัด ชลออยู่ หัวหน้าคณะปฏิวัติเป็นผู้บังคับบัญชาสูงสุด ของข้าราชการทหารและข้าราชการพลเรือน และเป็นผู้รักษาสถานการณ์ทั่วราชอาณาจักรทั้งนี้ จนกว่าจะได้มีการแต่งตั้งคณะกรรมการทำหน้าที่บริหารราชการแผ่นดินต่อไป๗. ให้ปลัดกระทรวงทุกกระทรวงและปลัดทบวงเป็นผู้บังคับบัญชารับผิดชอบงานในกระทรวงและทบวงและบรรดาอำนาจหน้าที่ที่กฎหมายได้บัญญัติไว้ว่าเป็นอำนาจของรัฐมนตรีให้เป็นอำนาจของปลัดกระทรวงและปลัดทบวงและให้ปฏิบัติราชการโดยขึ้นตรงต่อหัวหน้าคณะปฏิวัติหรือผู้ซึ่งหัวหน้าคณะปฏิวัติมอบหมาย ราชการใดที่มิใช่ราชการประจำตามปกติหรือที่เป็นปัญหาหรือเป็นนโยบายหรือเกี่ยวพันกับกระทรวงอื่นให้ปลัดกระทรวงและปลัดทบวงเสนอขอความวินิจฉัยต่อหัวหน้าคณะปฏิวัติโดยผ่านทางผู้อำนวยการฝ่ายทหาร สำหรับข้าราชการทหาร และผู้อำนวยการฝ่ายพลเรือนสำหรับข้าราชการพลเรือนอนึ่ง คณะปฏิวัติขอประกาศว่าคณะปฏิวัติตระหนักถึงความสำคัญของหนังสือพิมพ์จึงจะยังไม่ทำการตรวจข่าวหนังสือพิมพ์ หนังสือพิมพ์ทั้งหลายอาจพิมพ์ออกจำหน่ายได้โดยไม่ต้องผ่านการตรวจข่าวหรือการควบคุมของคณะที่ปรึกษาแก่เจ้าพนักงานการพิมพ์ดังเช่นแต่ก่อนเพราะคณะปฏิวัติเชื่อว่าหนังสือพิมพ์ทั้งหลาย จะให้ความร่วมมือแก่การปฏิวัติครั้งนี้ด้วยวิธีเสนอข่าวความเคลื่อนไหวต่างๆ ตามที่เป็นจริง และด้วยความเป็นธรรม ให้ความคิดเห็นโดยบริสุทธิ์ใจในทางที่จะช่วยกันสร้างสรรประเทศและประชาชน การกระทำใด ๆ ของหนังสือพิมพ์ที่เป็นไปในทางก่อเรื่องร้ายเสนอความเท็จแก่ประชาชน หรือปราศจากความเป็นธรรม จะถูกยับยั้งด้วยอำนาจปฏิวัติซึ่งจำเป็นสำหรับความปลอดภัยของประเทศชาติ ความสงบเรียบร้อยและศีลธรรมอันดีของประชาชนโดยเฉพาะอย่างยิ่ง หนังสือพิมพ์ที่ทำตนเป็นปากเสียงของชนต่างชาติออกเสียงแทนหรือเชิดชูลัทธิที่เป็นภัยต่อชาติ ศาสนา พระมหากษัตริย์หรือพยายามยุแยกให้แตกสามัคคีในชาติโดยทางตรง ทางอ้อม หรือด้วยวิธีการอย่างใดอย่างหนึ่งจะต้องประสบการปราบปรามอย่างเด็ดขาดประกาศ ณ วันที่ ๒๐ ตุลาคม พุทธศักราช ๒๕๒๐พลเรือเอก สงัด ชลออยู่หัวหน้าคณะปฏิวัติสุกัญญา/ผู้จัดทำ๙เมษายน ๒๕๕๓นฤดล/ตรวจ๑๕ พฤศจิกายน ๒๕๕๓[๑]ราชกิจจานุเบกษา เล่ม ๙๔/ตอนที่ ๙๘/ฉบับพิเศษหน้า ๑๐/๒๐ ตุลาคม ๒๕๒๐
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๔๕๓(พ.ศ. ๒๕๕๕)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง ยกเลิกมาตรฐานผลิตภัณฑ์อุตสาหกรรมปริมาณและหน่วยต่าง ๆทางกายภาพเล่ม 6ปริมาณและหน่วยของแสงและการแผ่รังสีทางแม่เหล็กไฟฟ้าที่เกี่ยวข้องกับแสงและกำหนดมาตรฐานผลิตภัณฑ์อุตสาหกรรมปริมาณและหน่วย เล่ม 7 :แสง โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ปริมาณและหน่วยต่างๆ ทางกายภาพ เล่ม 6ปริมาณและหน่วยของแสงและการแผ่รังสีทางแม่เหล็กไฟฟ้าที่เกี่ยวข้องกับแสง มาตรฐานเลขที่ มอก. 235 เล่ม 6 - 2524อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๕๑๕ (พ.ศ. ๒๕๒๔) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม ปริมาณและหน่วยต่าง ๆ ทางกายภาพ เล่ม 6ปริมาณและหน่วยของแสงและการแผ่รังสีทางแม่เหล็กไฟฟ้าที่เกี่ยวข้องกับแสง ลงวันที่ ๒๐ พฤษภาคม พ.ศ. ๒๕๒๔และออกประกาศกำหนดมาตรฐานผลิตภัณฑ์อุตสาหกรรม ปริมาณและหน่วย เล่ม 7 : แสง มาตรฐานเลขที่ มอก. 235 เล่ม 7 - 2555 ขึ้นใหม่ ดังมีรายการละเอียดต่อท้ายประกาศนี้ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๘ สิงหาคม พ.ศ. ๒๕๕๕หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรม ปริมาณและหน่วยเล่ม 7 : แสง (มอก. 235 เล่ม 7 - 2555)(ดูข้อมูลจากภาพกฎหมาย)ปริยานุช/ผู้จัดทำ๘ พฤศจิกายน๒๕๕๕ณัฐพร/ผู้ตรวจ๘ พฤศจิกายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๙ ง/หน้า ๑๐/๗ พฤศจิกายน ๒๕๕๕
คำพิพากษาศาลฎีกาที่ 64228หลักกฎหมาย: ฎีกาโต้แย้งว่าศาลฟังคำเบิกความของพยานโจทก์ว่าสอดคล้องกับคำรับผู้ต้องหาเป็นการขัดต่อประมวลกฎหมายวิธีพิจารณาความอาญามาตรา 232 ที่ห้ามโจทก์อ้างจำเลยเป็นพยานนั้นเป็นเรื่องศาลใช้ดุลพินิจในการชั่งน้ำหนักคำพยาน เป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1244/2525พนักงานอัยการจังหวัดนครสวรรค์โจทก์โจทก์ร่วมโจทก์นายสมพงษ์ ภู่ประเสริฐโจทก์นายสังเวียน พุกสุขจำเลย ป.วิ.อ. ม. 218, ม. 232ฎีกาโต้แย้งว่าศาลฟังคำเบิกความของพยานโจทก์ว่าสอดคล้องกับคำรับผู้ต้องหาเป็นการขัดต่อประมวลกฎหมายวิธีพิจารณาความอาญามาตรา 232 ที่ห้ามโจทก์อ้างจำเลยเป็นพยานนั้นเป็นเรื่องศาลใช้ดุลพินิจในการชั่งน้ำหนักคำพยาน เป็นฎีกาในปัญหาข้อเท็จจริง(เสมา รัตนมาลัย-สุนทร วรรณแสง-พูน จักรเสน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1244/2525พนักงานอัยการจังหวัดนครสวรรค์โจทก์โจทก์ร่วมโจทก์นายสมพงษ์ ภู่ประเสริฐโจทก์นายสังเวียน พุกสุขจำเลย ป.วิ.อ. ม. 218, ม. 232ฎีกาโต้แย้งว่าศาลฟังคำเบิกความของพยานโจทก์ว่าสอดคล้องกับคำรับผู้ต้องหาเป็นการขัดต่อประมวลกฎหมายวิธีพิจารณาความอาญามาตรา 232 ที่ห้ามโจทก์อ้างจำเลยเป็นพยานนั้นเป็นเรื่องศาลใช้ดุลพินิจในการชั่งน้ำหนักคำพยาน เป็นฎีกาในปัญหาข้อเท็จจริง(เสมา รัตนมาลัย-สุนทร วรรณแสง-พูน จักรเสน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาตั้งอธิบดีผู้พิพากษาภาค(ฉบับที่ ๕)พ.ศ. ๒๕๒๕ ภูมิพลอดุลยเดช ป.ร.ให้ไว้ ณ วันที่ ๙กันยายน พ.ศ. ๒๕๒๕เป็นปีที่ ๓๗ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตอำนาจอธิบดีผู้พิพากษาภาค ๔เสียใหม่อาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๑๓ แห่งพระธรรมนูญศาลยุติธรรมซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระธรรมนูญศาลยุติธรรม (ฉบับที่๓) พ.ศ. ๒๔๙๗ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาตั้งอธิบดีผู้พิพากษาภาค(ฉบับที่ ๕) พ.ศ. ๒๕๒๕มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความในมาตรา ๘ แห่งพระราชกฤษฎีกาตั้งอธิบดีผู้พิพากษาภาค พ.ศ. ๒๔๙๗และให้ใช้ความต่อไปนี้แทนมาตรา ๘ ให้อธิบดีผู้พิพากษาภาค๔ มีเขตอำนาจในจังหวัดขอนแก่น จังหวัดอุดรธานี จังหวัดหนองคาย จังหวัดเลยจังหวัดสกลนคร จังหวัดนครพนม จังหวัดมุกดาหาร จังหวัดมหาสารคาม จังหวัดร้อยเอ็ดและจังหวัดกาฬสินธุ์ผู้รับสนองพระบรมราชโองการพลเอก ป. ติณสูลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือโดยที่ได้มีกฎหมายจัดตั้งจังหวัดมุกดาหารขึ้นสมควรกำหนดให้จังหวัดมุกดาหารอยู่ในเขตอำนาจอธิบดีผู้พิพากษาภาค ๔ ซึ่งในการนี้จะต้องกำหนดเขตอำนาจอธิบดีผู้พิพากษาภาค๔ เสียใหม่จึงจำเป็นต้องตราพระราชกฤษฎีกานี้วิภา/ผู้จัดทำ๒๒ ตุลาคม ๒๕๕๓พัสสน/ผู้ตรวจ๑๒ มกราคม ๒๕๕๔[๑] ราชกิจจานุเบกษาเล่ม ๙๙/ตอนที่ ๑๓๗/ฉบับพิเศษ หน้า ๑/๒๖ กันยายน ๒๕๒๕
คำพิพากษาศาลฎีกาที่ 6549/2541หลักกฎหมาย: ศาลชั้นต้นพิพากษาให้จำเลยและบริวารออกไปจากที่พิพาทศาลชั้นต้นออกหมายตั้งเจ้าพนักงานบังคับคดีเพื่อจัดการให้เป็นไปตามคำพิพากษาตามคำร้องขอของโจทก์แล้ว ต่อมาโจทก์ได้แถลงต่อศาลชั้นต้นว่า จำเลยออกไปจากที่พิพาทแล้ว ย่อมถือได้ว่าการบังคับคดีเสร็จสิ้นตรงตามคำพิพากษาแล้ว การที่จำเลยเข้ามาอยู่ในที่พิพาทอีกหลังจากนั้นเป็นเวลาเกือบ 2 ปี จึงเป็นการกระทำที่เกิดขึ้นใหม่ โจทก์จะอาศัยคำพิพากษาในคดีนี้ที่บังคับคดีไปเสร็จสิ้นแล้วมาบังคับเอาแก่การกระทำของจำเลยในครั้งนี้อีกไม่ได้ ชอบที่โจทก์จะฟ้องเป็นคดีใหม่ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6549/2541นายกลับ ทิพย์สุวรรณ์โจทก์นางฝี้หย๊ะ สันสนิทจำเลย ป.วิ.พ. ม. 297ศาลชั้นต้นพิพากษาให้จำเลยและบริวารออกไปจากที่พิพาทศาลชั้นต้นออกหมายตั้งเจ้าพนักงานบังคับคดีเพื่อจัดการให้เป็นไปตามคำพิพากษาตามคำร้องขอของโจทก์แล้ว ต่อมาโจทก์ได้แถลงต่อศาลชั้นต้นว่า จำเลยออกไปจากที่พิพาทแล้ว ย่อมถือได้ว่าการบังคับคดีเสร็จสิ้นตรงตามคำพิพากษาแล้ว การที่จำเลยเข้ามาอยู่ในที่พิพาทอีกหลังจากนั้นเป็นเวลาเกือบ 2 ปี จึงเป็นการกระทำที่เกิดขึ้นใหม่ โจทก์จะอาศัยคำพิพากษาในคดีนี้ที่บังคับคดีไปเสร็จสิ้นแล้วมาบังคับเอาแก่การกระทำของจำเลยในครั้งนี้อีกไม่ได้ ชอบที่โจทก์จะฟ้องเป็นคดีใหม่(ไพศาล เจริญวุฒิ-สมปอง เสนเนียม-สุรินทร์ นาควิเชียร)ศาลจังหวัดสงขลา - นายสมชาติ สารธรรมศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6549/2541นายกลับ ทิพย์สุวรรณ์โจทก์นางฝี้หย๊ะ สันสนิทจำเลย ป.วิ.พ. ม. 297ศาลชั้นต้นพิพากษาให้จำเลยและบริวารออกไปจากที่พิพาทศาลชั้นต้นออกหมายตั้งเจ้าพนักงานบังคับคดีเพื่อจัดการให้เป็นไปตามคำพิพากษาตามคำร้องขอของโจทก์แล้ว ต่อมาโจทก์ได้แถลงต่อศาลชั้นต้นว่า จำเลยออกไปจากที่พิพาทแล้ว ย่อมถือได้ว่าการบังคับคดีเสร็จสิ้นตรงตามคำพิพากษาแล้ว การที่จำเลยเข้ามาอยู่ในที่พิพาทอีกหลังจากนั้นเป็นเวลาเกือบ 2 ปี จึงเป็นการกระทำที่เกิดขึ้นใหม่ โจทก์จะอาศัยคำพิพากษาในคดีนี้ที่บังคับคดีไปเสร็จสิ้นแล้วมาบังคับเอาแก่การกระทำของจำเลยในครั้งนี้อีกไม่ได้ ชอบที่โจทก์จะฟ้องเป็นคดีใหม่(ไพศาล เจริญวุฒิ-สมปอง เสนเนียม-สุรินทร์ นาควิเชียร)ศาลจังหวัดสงขลา - นายสมชาติ สารธรรมศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่๔๑๔๕ (พ.ศ. ๒๕๕๒)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมสลักเกลียวและหมุดเกลียวใช้งานทั่วไป- อนุกรมเมตริก - รัศมีใต้หัวเกลียว[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรม สลักเกลียวและหมุดเกลียวใช้งานทั่วไป- อนุกรมเมตริก - รัศมีใต้หัวเกลียว มาตรฐานเลขที่ มอก. 2449 - 2552 ไว้ ดังมีรายละเอียดต่อท้ายประกาศนี้ประกาศณ วันที่ ๒๙ ธันวาคม พ.ศ. ๒๕๕๒ชาญชัย ชัยรุ่งเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมสลักเกลียวและหมุดเกลียวใช้งานทั่วไป - อนุกรมเมตริก - รัศมีใต้หัวเกลียว (มอก. 2449- 2552)(ดูข้อมูลจากภาพกฎหมาย)ปริยานุช/ผู้จัดทำ๓๐มีนาคม ๒๕๕๓นันท์นภัสร์/ตรวจ๓๐มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๕ ง/หน้า ๑๒/๑๙ มีนาคม ๒๕๕๓
กฎกระทรวงกฎกระทรวงฉบับที่๑๒ (พ.ศ. ๒๕๓๔)ออกตามความในพระราชบัญญัติจดทะเบียนเครื่องจักรพ.ศ.๒๕๑๔----------------- อาศัยอำนาจตามความในมาตรา๖ มาตรา ๘ และมาตรา ๑๗ แห่งพระราชบัญญัติจดทะเบียนเครื่องจักร พ.ศ. ๒๕๑๔รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้ ให้เพิ่มความต่อไปนี้เป็นวรรคสองและวรรคสามของข้อ๔ แห่งกฎกระทรวงฉบับที่ ๒ (พ.ศ. ๒๕๑๔)ออกตามความในพระราชบัญญัติจดทะเบียนเครื่องจักร พ.ศ. ๒๕๑๔ "ภายหลังที่ได้ออกหนังสือสำคัญแสดงการจดทะเบียนเครื่องจักรแล้วเจ้าของเครื่องจักรผู้ใดหรือผู้ได้มาจากการขายทอดตลาดโดยมีการบังคับคดีทางศาลหรือได้มาตามคำสั่งศาลประสงค์จะขอให้แบ่งแยกรายการจดทะเบียนกรรมสิทธิ์เครื่องจักร เฉพาะเครื่องจักรหมายเลขทะเบียนใดออกจากหนังสือสำคัญแสดงการจดทะเบียนเครื่องจักรฉบับเดิมให้ยื่นคำขอตามแบบ อ. ๑/๑๒ ท้ายกฎกระทรวงนี้จำนวนหนึ่งฉบับพร้อมด้วยเอกสารหลักฐานตามที่ระบุไว้ในคำขอต่อนายทะเบียนที่ได้ออกหนังสือสำคัญนั้น เมื่อนายทะเบียนผู้ได้รับคำขอตามวรรคสองได้ตรวจสอบคำขอและเอกสารหลักฐานตามคำขอเป็นการถูกต้องแล้วให้ออกหนังสือสำคัญแสดงการจดทะเบียนเครื่องจักรฉบับใหม่ตามแบบ ร. ๒/๑ ท้ายกฎกระทรวง ฉบับที่ ๖ (พ.ศ. ๒๕๓๐)ออกตามความในพระราชบัญญัติจดทะเบียนเครื่องจักร พ.ศ. ๒๕๑๔โดยยกรายการจดทะเบียนกรรมสิทธิ์เครื่องจักรตามหมายเลขทะเบียนที่ยื่นคำขอจากหนังสือสำคัญแสดงการจดทะเบียนเครื่องจักรฉบับเดิมมาบันทึกไว้ในหนังสือสำคัญแสดงการจดทะเบียนเครื่องจักรฉบับใหม่พร้อมทั้งให้ประทับตราสีแดงว่า "ฉบับแบ่งแยก"ไว้บนด้านหน้าของหนังสือสำคัญแสดงการจดทะเบียนเครื่องจักรฉบับใหม่และให้มอบหนังสือสำคัญแสดงการจดทะเบียนเครื่องจักรฉบับใหม่นั้นแก่ผู้ยื่นคำขอหนึ่งฉบับ และเก็บรักษาไว้ ณสำนักงานทะเบียนเครื่องจักรประจำจังหวัดที่เครื่องจักรนั้นตั้งอยู่หนึ่งฉบับสำนักงานทะเบียนเครื่องจักรกลางหนึ่งฉบับ" ให้ไว้ณ วันที่ ๗ มิถุนายน พ.ศ. ๒๕๓๔ สิปปนนท์ เกตุทัต รัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย]+------------------------------------------------------------------------------------------------------+หมายเหต ุ:-เหตุผลในการประกาศใช้กฎกระทรวงฉบับนี้ คือ โดยที่ในปัจจุบันการขอจดทะเบียนกรรมสิทธิ์เครื่องจักรหลายเครื่องในโรงงานเดียวกันและคราวเดียวกันนั้นนายทะเบียนจะออกหนังสือสำคัญแสดงการจดทะเบียนเครื่องจักรรวมไว้ในฉบับเดียวทำให้เกิดความไม่สะดวกแก่เจ้าของเครื่องจักรที่จะนำเครื่องจักรบางเครื่องในหนังสือสำคัญแสดงการจดทะเบียนเครื่องจักรนั้นไปจดทะเบียนโอนกรรมสิทธิ์หรือจำนองกับสถาบันการเงินต่างแห่งกันหรือเกิดปัญหาแก่ผู้ที่ได้เครื่องจักรมาจากการขายทอดตลาดโดยมีการบังคับคดีทางศาลหรือได้มาตามคำสั่งศาลที่มีความประสงค์จะขอจดทะเบียนการได้มาในหนังสือสำคัญแสดงการจดทะเบียนเครื่องจักรดังนั้น เพื่อเป็นการแก้ไขปัญหาดังกล่าวสมควรกำหนดให้นายทะเบียนมีอำนาจออกหนังสือสำคัญ แสดงการจดทะเบียนเครื่องจักรฉบับใหม่โดยแบ่งแยกรายการจดทะเบียนกรรมสิทธิ์เครื่องจักรบางหมายเลขทะเบียนออกจากหนังสือสำคัญแสดงการจดทะเบียนเครื่องจักรฉบับเดิมไประบุในหนังสือสำคัญ แสดงการจดทะเบียนเครื่องจักรฉบับใหม่ได้ จึงจำเป็นต้องออกกฎกระทรวงนี้[รก.๒๕๓๔/๑๐๘/๔๑๐/๒๐ มิถุนายน ๒๕๓๔]
ประกาศกระทรวงการคลังประกาศกระทรวงการคลังเรื่องการปรับลดวงเงินการจำหน่ายตั๋วเงินคลังในเดือนเมษายน พ.ศ. ๒๕๕๒[๑] ตามประกาศกระทรวงการคลัง เรื่องการจำหน่ายตั๋วเงินคลังในเดือนเมษายน พ.ศ. ๒๕๕๒ ลงวันที่ ๒๕ มีนาคม ๒๕๕๒ได้กำหนดการจำหน่ายตั๋วเงินคลัง ประจำเดือนเมษายน ๒๕๕๒ รวม ๑๕ งวด เป็นเงินจำนวน๑๒๐,๐๐๐ ล้านบาท นั้นกระทรวงการคลังขอประกาศปรับลดวงเงินการจำหน่ายตั๋วเงินคลังในเดือนเมษายนพ.ศ. ๒๕๕๒ โดยมีรายละเอียด ดังนี้งวดที่วันที่จำหน่ายวงเงินที่ประกาศ(ล้านบาท)วงเงินหลังปรับลด(ล้านบาท)L25/182/52๒๐ เมษายน ๒๕๕๒๙,๐๐๐๘,๖๗๐18/28/52๒๗ เมษายน ๒๕๕๒๕,๐๐๐๔,๗๖๙L26/182/52๒๗ เมษายน ๒๕๕๒๙,๐๐๐๕,๒๔๙ทำให้วงเงินการจำหน่ายตั๋วเงินคลังในเดือนเมษายนพ.ศ. ๒๕๕๒ ปรับลดจากจำนวน ๑๒๐,๐๐๐ ล้านบาท เป็นจำนวน ๑๑๕,๖๘๘ล้านบาทประกาศณ วันที่ ๒๘ เมษายน พ.ศ. ๒๕๕๒พงษ์ภาณุเศวตรุนทร์ผู้อำนวยการสำนักงานบริหารหนี้สาธารณะปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๓มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๕ ง/หน้า ๕๗/๒๗ พฤษภาคม ๒๕๕๒
ประกาศกระทรวงอุตสาหกรรมฉบับที่ 4645 (พ.ศ. 2557)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมการตรวจสอบและรับรอง - ข้อกําหนดสําหรับหน่วยตรวจประเมินและการให้การรับรองระบบการจัดการ -ส่วนที่ 2 : ข้อกําหนดด้านความสามารถสําหรับการตรวจประเมินและการรับรองระบบการจัดการสิ่งแวดล้อม-------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมการตรวจสอบและรับรอง - ข้อกําหนดสําหรับหน่วยตรวจประเมินและการให้การรับรองระบบการจัดการ - ส่วนที่ 2 : ข้อกําหนดด้านความสามารถสําหรับการตรวจประเมินและการรับรองระบบการจัดการสิ่งแวดล้อม มาตรฐานเลขที่ มอก. 17021 - 2 - 2557 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 21 พฤศจิกายน พ.ศ. 2557 จักรมณฑ์ ผาสุกวนิชรัฐมนตรีว่าการกระทรวงอุตสาหกรรม
ประกาศกรมการขนส่งทางบกเรื่อง การขอรับหนังสือรับรองผ่านการอบรมการขับรถวัตถุอันตราย(ฉบับที่ ๒)พ.ศ. ๒๕๖๓[๑] ตามที่ได้มีประกาศกรมการขนส่งทางบก เรื่องการขอรับหนังสือรับรองผ่านการอบรมการขับรถวัตถุอันตราย พ.ศ. ๒๕๖๒ ลงวันที่ ๓๑ กรกฎาคมพ.ศ. ๒๕๖๒ ไว้แล้ว นั้นโดยที่ประกาศดังกล่าวกำหนดให้ผู้ที่ประสงค์จะขอรับหนังสือรับรองผ่านการอบรมการขับรถวัตถุอันตรายต้องเป็นผู้ได้รับใบอนุญาตเป็นผู้ขับรถชนิดที่๔ อยู่ก่อนแล้ว แต่มิได้กำหนดให้อายุหนังสือรับรองต้องมีอายุไม่เกินอายุใบอนุญาตเป็นผู้ขับรถชนิดที่๔ ของผู้ขอรับหนังสือรับรอง สมควรกำหนดอายุของหนังสือรับรองให้ชัดเจนขึ้น นอกจากนี้เพื่อให้เกิดความพร้อมในการดำเนินการให้เป็นไปตามประกาศดังกล่าว สมควรขยายระยะเวลาในการยื่นขอรับหนังสือรับรองโดยไม่ต้องผ่านการอบรมและทดสอบสำหรับผู้ได้รับใบอนุญาตเป็นผู้ขับรถชนิดที่๔ อยู่ก่อนแล้วไปอีกระยะหนึ่ง ดังนั้นอาศัยอำนาจตามความในข้อ ๓ (๘) (ข) ของกฎกระทรวง ความปลอดภัยในการขนส่งวัตถุอันตรายทางถนนพ.ศ. ๒๕๕๘ อธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ให้ยกเลิกความในข้อ ๖ ของประกาศกรมการขนส่งทางบกเรื่อง การขอรับหนังสือรับรองผ่านการอบรมการขับรถวัตถุอันตราย พ.ศ. ๒๕๖๒ และให้ใช้ความต่อไปนี้แทนข้อ ๖ หนังสือรับรอง ให้เป็นไปตามแบบที่กรมการขนส่งทางบกกำหนดโดยให้มีอายุสามปี นับแต่วันออกหนังสือรับรอง แต่วันครบกำหนดอายุต้องไม่เกินวันสิ้นอายุของใบอนุญาตเป็นผู้ขับรถชนิดที่๔ ของผู้ขอรับหนังสือรับรอง ในระหว่างหนังสือรับรองยังไม่สิ้นอายุ หากผู้ได้รับหนังสือรับรองผ่านการการอบรมและทดสอบในหลักสูตรอื่นเพิ่มเติมให้ออกหนังสือรับรองฉบับใหม่ตามหลักสูตรเดิมและหลักสูตรที่ผ่านการอบรมและทดสอบเพิ่มเติม โดยให้หนังสือรับรองมีอายุเท่ากับอายุหนังสือรับรองที่เหลืออยู่แต่ทั้งนี้ หากผู้ได้รับหนังสือรับรองยื่นคำขอต่ออายุหนังสือรับรองภายในกำหนดระยะเวลาตามข้อ๗ พร้อมกับยื่นคำขอต่ออายุใบอนุญาตเป็นผู้ขับรถชนิดที่๔ ให้หนังสือรับรองมีอายุเท่ากับอายุใบอนุญาตเป็นผู้ขับรถชนิดที่ ๔ ที่ต่ออายุแล้วนั้นข้อ ๒ ให้ยกเลิกความในข้อ ๙ ของประกาศกรมการขนส่งทางบกเรื่อง การขอรับหนังสือรับรองผ่านการอบรมการขับรถวัตถุอันตราย พ.ศ. ๒๕๖๒ และให้ใช้ความต่อไปนี้แทนข้อ ๙ ผู้ได้รับใบอนุญาตเป็นผู้ขับรถชนิดที่ ๔ และใบอนุญาตนั้นยังไม่สิ้นอายุหากมีหนังสือรับรองการปฏิบัติหน้าที่เป็นผู้ขับรถวัตถุอันตรายในประเภทหนึ่งประเภทใดจากผู้ได้รับใบอนุญาตประกอบการขนส่งและได้มีการดำเนินการยื่นขอรับหนังสือรับรองจนแล้วเสร็จก่อนวันที่๑ มิถุนายน พ.ศ. ๒๕๖๔ ให้ผู้นั้นไม่ต้องผ่านการอบรมและทดสอบตามข้อ ๓หนังสือรับรองตามวรรคหนึ่งให้มีอายุเท่ากับอายุใบอนุญาตเป็นผู้ขับรถชนิดที่๔ ที่เหลืออยู่ของผู้ขอรับหนังสือรับรองประกาศ ณวันที่ ๒๖ ตุลาคม พ.ศ. ๒๕๖๓จิรุตม์วิศาลจิตรอธิบดีกรมการขนส่งทางบกวิวรรธน์/จัดทำ๓๑ มกราคม ๒๕๖๔สุภาทิพย์/ตรวจ๑ กุมภาพันธ์๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๔ ง/หน้า ๗/๒๙ ธันวาคม ๒๕๖๓
พระราชกฤษฎีกาพระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในท้องที่บางแห่งในเขตเทศบาลตำบลขุนทะเลอำเภอเมืองสุราษฎร์ธานีจังหวัดสุราษฎร์ธานีพ.ศ. ๒๕๕๙ ภูมิพลอดุลยเดช ป.ร.ให้ไว้ ณ วันที่ ๔ เมษายนพ.ศ. ๒๕๕๙เป็นปีที่ ๗๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในเขตเทศบาลตำบลขุนทะเล อำเภอเมืองสุราษฎร์ธานีจังหวัดสุราษฎร์ธานีอาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ และมาตรา ๒แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคาร พ.ศ. ๒๕๒๒บังคับในท้องที่บางแห่งในเขตเทศบาลตำบลขุนทะเล อำเภอเมืองสุราษฎร์ธานี จังหวัดสุราษฎร์ธานีพ.ศ. ๒๕๕๙มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในเขตเทศบาลตำบลขุนทะเลอำเภอเมืองสุราษฎร์ธานี จังหวัดสุราษฎร์ธานี ภายในแนวเขตตามแผนที่ท้ายพระราชกฤษฎีกานี้มาตรา๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่บางแห่งในเขตเทศบาลตำบลขุนทะเล อำเภอเมืองสุราษฎร์ธานีจังหวัดสุราษฎร์ธานี พ.ศ. ๒๕๕๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่บางแห่งในเขตเทศบาลตำบลขุนทะเล อำเภอเมืองสุราษฎร์ธานีจังหวัดสุราษฎร์ธานี มีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าว เพื่อประโยชน์ในด้านการควบคุมเกี่ยวกับความมั่นคงแข็งแรงความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อมการผังเมือง การสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้วริญา/ปริยานุช/จัดทำ๘ เมษายน ๒๕๕๙นุสรา/ตรวจ๑๘ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๑ ก/หน้า ๑๐/๗ เมษายน ๒๕๕๙
คำพิพากษาศาลฎีกาที่ 3834/2538หลักกฎหมาย: ศก.1/2531 และ ศก.7/2531 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3834/2538บริษัทแจ๊กเจีย จำกัดโจทก์กรมศุลกากรจำเลยศก.1/2531 และ ศก.7/2531(สละ เทศรำพรรณ-นิเวศน์ คำผอง-สันติ ทักราล)ศาลภาษีอากรกลาง - นายพลประสิทธิ์ ฤทธิ์รักษาศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3834/2538บริษัทแจ๊กเจีย จำกัดโจทก์กรมศุลกากรจำเลยศก.1/2531 และ ศก.7/2531(สละ เทศรำพรรณ-นิเวศน์ คำผอง-สันติ ทักราล)ศาลภาษีอากรกลาง - นายพลประสิทธิ์ ฤทธิ์รักษาศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข๓๒๔๕สายท่าลาด- ปลวกแดง ที่สี่แยกอมพนมพ.ศ.๒๕๔๒------------ ภูมิพลอดุลยเดช ป.ร. ให้ไว้ ณ วันที่ ๙มิถุนายน พ.ศ. ๒๕๔๒ เป็นปีที่ ๕๔ ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อขยายทางหลวงแผ่นดินหมายเลข ๓๒๔๕ สายท่าลาด - ปลวกแดง ที่สี่แยกอมพนมในท้องที่อำเภอบ่อทอง จังหวัดชลบุรี อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๖๘ วรรคหนึ่ง แห่งพระราชบัญญัติทางหลวง พ.ศ. ๒๕๓๕ประกอบกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ดังต่อไปนี้ มาตรา๑ พระราชกฤษฎีกานี้เรียกว่า "พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข ๓๒๔๕สายท่าลาด - ปลวกแดง ที่สี่แยกอมพนม พ.ศ. ๒๕๔๒" มาตรา๒พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา๓พระราชกฤษฎีกานี้ให้ใช้บังคับได้มีกำหนดสี่ปี มาตรา๔ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้ มาตรา๕ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่อำเภอบ่อทองจังหวัดชลบุรี มีส่วนกว้างข้างละสามสิบเมตรทั้งนี้ ภายในแนวเขตตามแผนที่ท้ายพระราชกฤษฎีกานี้ มาตรา๖ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการ ชวน หลีกภัย นายกรัฐมนตรี[รก.๒๕๔๒/๕๐ก/๖๒/๒๑ มิถุนายน ๒๕๔๒] พรพิมล/พิมพ์ ๑๐ก.ค ๒๕๔๔